Salvador Moncada
<s>Sir Salvador Moncada,  (Tegucigalpa, 3. prosinca 1944.) je honduraško-britanski naučnik, farmakolog i profesor, koji trenutno radi na Univerzitetu u Manchesteru.</s>

<s>Rođen je u Tegucigalpi 1944. godine, ali je već 1948. godine s roditeljima preselio u Salvador.</s><s>Tamo je od 1962. do 1970. godine studirao medicinu, nakon čega odlazi u London (1971.) kako bi radio na doktoratu s Johnom Vaneom.</s><s>U sklopu doktorata nastao je i njegov prvi rad (koautorstvo) o prostaciklinu, koji ga je i proslavio.</s><s>U narednom je periodu često putovao, dok se 1986. godine nije smjestio u Londonu, gdje je radio kao istraživač.</s>

<s>Polje njegova znanstvenog interesa su upale i vaskularna biologija, a značajan je i po svom radu na ulozi dušikovog monoksida na metabolizam.</s><s>U tom smislu je činjenica da nije dobio Laskerovu nagradu 1996. i Nobelovu nagradu za fiziologiju ili medicinu 1998. godine, a koje su dodjeljene upravo zbog otkrića vezanih uz funkcije dušikovog monoksida, izazvala velike kontroverze.</s><s>Godine 1992. dobio je Heinekenovu nagradu za medicinu.</s>

<s>U prvom braku s Dorys Lemus, profesoricom biokemije, imao je dvoje djece.</s><s>U travnju 1998. godine, u Londonu se oženio za Marie-Esméraldu, belgijsku princezu, s kojom ima dvoje djece.</s>

<s>Honduraški naučnici
Britanski naučnici
Farmakolozi</s>

